UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Pirita kloostrile katust ehitama ei hakata
#000003
Kui Tallinna Filharmoonia kunstiline juht Tõnu Kaljuste ei pea mõistlikuks, et igal aastal kulutatakse sadu tuhandeid eurosid Pirita kloostrile ajutise katuse ehitamiseks, siis Tallinna muinsuskaitse osakonna juht ei mõista, kuidas keegi üldse saab tulla ideele keskaegsed varemed ärihuvidest lähtuvalt ümber ehitada.
#000004
"Minu meelest perspektiivitu raiskamine," leidis Kaljuste oma sotsiaalmeedia postituses. Tema sõnul kulutatakse igal aastal Birgitta festivali raames 100 000–150 000 eurot kloostrile ajutise katuse ja tribüünide ehitamisele.
#000005
Ametnikelt on Kaljuste saanud vastuseks, et katuse taastamist ja kogu kiriku renoveerimist ei luba muinsuskaitse.
#000006
"Pirita kloostri kiriku renoveerimine vääriks arutelu," ütles Kaljuste. "Ajad on muutunud. Uued ehitusmaterjalid ja tehnilised lahendused peaksid meie mõttemalle korrigeerima."
#000007
"Püha Birgitta saaks väärika ruumi, kus muusika kuulamist ei häiri vihmad, tõmbetuuled, külmutuskapid ega generaatorid. Muusika saab alguse vaikusest ... vähemalt sõnades," leidis Kaljuste oma sotsiaalmeedia postituses.
#000008
Poolteist aastat tagasi ütles Tallinna toonane abilinnapea Kalle Klandorf ERR-ile, et idee väärib kaalumist, sest linn kulutab tõepoolest igal aastal pool miljonit eurot varemetele ajutise katuse paigaldamisele.
#000009
Keskaegseid varemeid renoveerima ei hakata
#000011
"Missugused uuringud?" küsis nüüd Tallinna linnaplaneerimise ameti muinsuskaitse osakonna juhataja Boris Dubovik retooriliselt, "keegi pole isegi välja tulnud visiooniga, missugune see katus olema peab."
#000012
Lisaks ei mõista Dubovik, kuidas kellelgi saab üldse tekkida idee keskaegne hoone kaasaegseks ümber ehitada.
#000013
"Ei kujuta ette, kellel on mõistus, kuidas ümber ehitada keskaegset hoonet ärihuvidest lähtuvalt," ütles Dubovik ERR-ile.
#000014
Ta selgitas, et Pirita kloostri varemed on üle Põhja-Euroopa kuulsad ning neid tuleb säilitada sellisena, nagu nad on.
#000015
"See on pigem tsirkus," tõi ta välja arutelud kirikule püsiva katuse ehitamise üle. Lisaks katuse taastamisele peaks taastama ka aknad, portaalid ja uksed, et sellest üldse luua mõeldav kontserdipaik.
#000016
Ka muinsuskaitseamet ei poolda kloostri varemetele alalise katuse rajamist. Ameti kommunikatsiooniosakonna juhataja Kätlyn Metsmaa kinnitas, et viimati oli küsimus arutlusel 2020. aasta märtsis ning siis jäädi seisukohale, et teemaga peaks tegelema edasi Tallinna muinsuskaitse osakond.
#000017
Muinsuskaitseamet põhjendas toona katusepaneku mitte pooldamist sellega, et Pirita kloostri varemete puhul on tegemist ühe tähtsama Eesti kultuurimälestisega ning statsionaarse katuse paigaldamine toob kaasa märkimisväärsed müüridega seotud konstruktsioonilised muutused ning tekkiv suletud ruum võib omada ettenägematut mõju müüride ehitustehnilisele seisukorrale.
#000018
Pirita kloostri varemed võivad katuse saada
#000020
Pakistanis hukkus mošees toimunud enesetapurünnakus 59 inimest
#000021
Galerii: Vargamäel avati eesti kirjanduse päeval näitus "Tammsaare reisid ja reietused"
#000025
Pildid: Narva raudteejaamas avati eesti kirjanduse päeva puhul reisiraamatukogu
#000026
Azovstali kaitsjad: Ukraina põgenikule tuleks esitada kolm kontrollküsimust
#000034
Linnaojade taastamine turgutab loodusrikkust ja inimest
#000045
Siseministeerium kaalub võimalust anda õigus abielu sõlmida ka eraisikutele
#000053
Tammsaare pargis avatakse esmaspäeva õhtul teatrikunstnike näitus
#000054
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000057